Finno-Ugrian

Finno-Ugrian is the name that is gien tae the curn o lieds sic as Finnish, Hungarian, Estonian, the Sami leids an a twa-three lesser kent leids o Roushie. Tho the leids hae been sindert for monie hunner years, they hae some featurs in common yet.

 Historie 
The mucklemaist sinderin in the curn wis that atween Finnish an Hungarian, jaloused bi maist linguists tae hae taen place aroond sax thoosan year syne. The twa leids hae syne gaed their ain gates, but still hae a puckle featurs that merk them oot as relatit. Maist scholars also jalouse that the airt nou cryed Finland haes haed indwallers wi a Finno-Ugrian leid syne 3000 BC, that, ower the thoosan years, haes taen wecht frae the niebourin Indo-European leids, baith Germanic an Slavic. As the leids hae grown, they hae taen nae juist words frae ither leids, but grammatical featurs forbye. Houaniver, the curn aye haes featurs o its ain.

 Common Featurs 
The curn haes its ain featurs that merks its leids oot as relatit, baith in its lexis an its grammar. Amang them:
 Nane o the leids in the curn hae grammatical genders (eg. the same Finnish wurd, hän means he an she).
 Nane o the leids hae airticles (a an the in Scots).
 Ilkane o the leids haes monie gey lang compound words cause o the structurin o the leids.
 Monie grammatical cases.
 Nane o the leids haes a cognate o the verb tae hae, sae possession is indicatit bi suffixes.
 Postpositions raither nor prepositions.

 Fremmit Airtins 
 - Virtual Finland page anent the leids o the curn.

Category:Uralic leids